ai4bharat/Pralekha huggingface dataset:
کوئلے کی وزارت
بھارت اور انڈونیشیا کے کوئلے سے متعلق پانچویں مشترکہ ورکنگ گروپ کی میٹنگ 5 نومبر 2020 کو ہوگی
نئی دہلی،20 اکتوبر بھارت اور انڈونیشیا کے کوئلے سے متعلق پانچویں مشترکہ ورکنگ گروپ کی میٹنگ کی میزبانی 5 نومبر 2020 کو نئی دہلی سے بھارت کرے گا۔ کووڈ وبائی بیماری کی وجہ سے سفر کی پابندیوں کے سبب یہ میٹنگ ویڈیو کانفرنس کے ذریعے ہو رہی ہے۔
اس کی مشترکہ صدارت بھارت کی طرف سے کوئلے کی وزارت کے ایڈیشنل سکریٹری جناب ونود کمار تیواری کریں گے جبکہ جمہوریہ انڈونیشیا کی طرف سے وہاں کے معدنیات اور کوئلے کی وزارت کے ڈائرکٹر جنرل ڈاکٹر اِر رضوان جمال الدین کریں گے۔
ایک روزہ مشترکہ ورکنگ گروپ کی میٹنگ میں بھارت کی کوئلے سے متعلق پالیسی کی اصلاحات – حالیہ معلومات، کوکنگ کوئلے کی تلاش اور بھارت میں کوئلے کی تجارتی کانکنی، بھارت میں سی سی ٹی کی تحقیق وترقی اور انڈنیشیا کے امکانات – کووڈ-19 کے بعد کوئلے کے بارےمیں بھارت کاروباری کوآپریشن موضوعات پر تبادلہ خیال کیا جائے گا۔
بی 2 بی اجلاس میں دونوں ملکوں کی صنعتیں شرکت کریں گے اور انضباطی فریم ورک کے پس منظر میں کاروباری مواقع پر پڑنے والے اثرات کے مسائل پر بات چیت کریں گی۔ اس میٹنگ میں کوئلے کے سیکٹر میں کاروباری مواقع کے مزید شعبوں کی نشاندہی کی جائے گی۔مذاکرات سے دونوں ملکوں کے درمیان کوئلے کے کاروبار کو رہنمائی ملے گی۔
بھارت کا مسابقتی کمیشن
سی سی آئی نے  ای کیو ٹی اے بی  بیئرنگ پرائیوٹ ایکویٹی ایشیا گروپ لمیٹیڈ  بشمول اس کے ذیلی ادارے  کے حصول، اس حد تک کہ بی پی ای اے گروپ کی ملکیت پہلے سے نہیں ہے، اور جنرل پارٹنر اداروں  کے 100 فیصد) ؛ اور  جین ایریک سلاٹا روتھلیڈرس بی پی ای اے فاؤنڈرس) ای کیو ٹی کی ایکویٹی شیئر ہولڈنگ کے 9.9 فیصد تک کے حصول کی منظوری دی
کمپٹیشن کمیشن آف انڈیا  نے کمپٹیشن ایکٹ، 2002 کے سیکشن 31 کے تحت  ای کیو ٹی اے بی  بیئرنگ پرائیویٹ ایکویٹی ایشیا گروپ لمیٹیڈ  بشمول اس کے ذیلی ادارے  کے حصول، اس حد تک کہ بی پی ای اے گروپ کی ملکیت پہلے سے نہیں ہے، اور جنرل پارٹنر اداروں  کے 100 فیصد) ؛ اور  جین ایریک سلاٹا روتھلیڈرس بی پی ای اے فاؤنڈر) ای کیو ٹی کی ایکویٹی شیئر ہولڈنگ کے 9.9 فیصد تک کے حصول کی منظوری دی ہے۔
مجوزہ انضمام کا تعلق ہے  تمام حصص کے حصول  اور ای کیو ٹی کے ذریعہ واحد کنٹرول، بالواسطہ طور پر بی پی ای اے گروپ کے ایک یا زیادہ مکمل ملکیت والے ماتحت اداروں کے ذریعے اور، اس حد تک جو پہلے سے ملکیت میں نہیں ہے۔ بی پی ای اے گروپ، جی پیز کا کنٹرول جو بی پی ای اے گروپ  کے زیر انتظام یا مشورہ کردہ فنڈز میں سے ہر ایک کو کنٹرول کرتا ہے اور  بی پی ای اے فاؤنڈرس ای کیو ٹی کی ایکویٹی شیئر ہولڈنگ کا 9.9 فیصد تک حاصل کرتا ہے۔
ای کیو ٹی ایک مقصد پر مبنی عالمی سرمایہ کاری کی تنظیم ہے جو ملکیت کی فعال حکمت عملیوں پر مرکوز ہے۔ ای کیو ٹی گروپ ای کیو ٹی اور اس کے بالواسطہ اور بالواسطہ ذیلی اداروں پر مشتمل ہے، جس میں ای کیو ٹی فنڈز کے جنرل پارٹنرز اور فنڈ مینیجر اور ای کیو ٹی فنڈز کو مشورہ دینے والے ادارے شامل ہیں۔
دی ٹارگٹ، دوہری ہیڈ کوارٹر ہانگ کانگ اور سنگاپور میں ہے، ایک پین - ایشیائی نجی مارکیٹوں کی فرم ہے۔ بی پی ای اے گروپ اور اس کے ملحقہ نجی ایکویٹی فنڈز کو مشورہ دیتے ہیں جو ٹیکنالوجی، تعلیم، کاروباری خدمات، مینوفیکچرنگ، لاجسٹکس، صحت کی دیکھ بھال اور صارفین کے شعبوں سمیت متعدد مختلف بازاروں میں سرگرم ہیں۔
سی سی آئی کا تفصیلی حکم نامہ بعد میں آئے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 65
وزارت دفاع
جودھپور ایئر فورس اسٹیشن پر گروڑVIIمشق کا انعقاد
ہندوستانی فضائیہ  اور فرینچ ایئراینڈ اسپیس فورس 26 اکتوبر سے 12 نومبر 2022 تک ایئر فورس اسٹیشن جودھ پور میں ’گروڑ - VIl‘ کے نام سے دو طرفہ مشق میں حصہ لے رہی ہیں۔ اس مشق میں،ایف اے ایس ایف چار رافیل جنگی طیاروں ، ایک اے -330ملٹی رول ٹینکر ٹرانسپورٹ  طیارہ اور 220 فوجی اہلکاروں کے دستے کے ساتھ حصہ لیگی ۔ آئی اے ایف ایس یو 30 ایم کے آئی، رافیل، ایل سی اے تیجس اور جگوار لڑاکا طیارے کے ساتھ ساتھ لائٹ کامبیٹ ہیلی کاپٹر  اور ایم آئی 17 ہیلی کاپٹروں کے ساتھ حصہ لے رہی ہے۔ آئی اے ایف کے دستے میں فلائٹ ری فیولنگ ایئر کرافٹ، اے ڈبلیو اے سی ایس اور اے ای ڈبلیو اینڈ سی جیسے حربی صلاحیت کے حامل اثاثے بھی شامل ہوں گے۔ یہ مشترکہ مشق دونوں ممالک کے لیے آپریشنل صلاحیت اور انٹرآپریبلیٹی کو بڑھانے کے لیے ایک پلیٹ فارم فراہم کرے گی، جبکہ بہترین طورطریقوں کا اشتراک بھی کرے گی۔
یہ دو طرفہ مشق کا ساتواں ایڈیشن ہے۔ پہلا، تیسرا اور پانچواں ایڈیشن ہندوستان میں بالترتیب 2003، 2006 اور 2014 میں ایئر فورس اسٹیشن گوالیار، کلائی کنڈا اور جودھ پور میں منعقد کیا گیا تھا۔ دوسرا، چوتھا اور چھٹا ایڈیشن فرانس میں 2005، 2010 اور 2019 میں منعقد ہوا تھا۔
اس مشق میں آئی اے ایف اورایف اے ایس ایف کی شرکت سے دونوں ممالک کے درمیان دوطرفہ تعلقات کو مضبوط بنانے کے علاوہ پیشہ ورانہ تعامل، تجربات کے تبادلے اور آپریشنل معلومات میں اضافہ ہوگا۔
کابینہ
کابینہ نے پیٹنٹ پروزیکیوشن ہائی وے پروگرام کی منظوری دے دی ہے
نئی دہلی 21 نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندرمودی نے کی ، بھارت کے کنٹرولر جنرل آف پیٹنٹس ، ڈیزائن اینڈ ٹریڈ مارک  کےتحت انڈین پیٹنٹ آفس  کے ذریعہ پیٹنٹ پروزیکیوشن ہائی وے  پروگرام کو اپنائے جانے کی تجویز کی منظوری دے دی ہے۔یہ کام دلچسپی رکھنے والے دیگر ملکو ں یا علاقوں کے مختلف پیٹنٹ دفاتر کے ساتھ کیا جائے گا۔
مذکورہ پروگرام بنیادی طورپر جاپان پیٹنٹ آفس  اور انڈین پیٹنٹ آفس کے درمیان آزمائشی طور پر صرف تین سال کے لئے ہوگا۔ اس آزمائشی پروگرام کے تحت بھارت کا پیٹنٹ آفس صرف بعض تکنیکی شعبوں میں پیٹنٹ درخواستیں وصول کرے گا۔ ان تکنیکی شعبوں میں الیکٹریکل ،الیکٹرانکس ، کمپیوٹر سائنس ، اطلاعاتی ٹکنالوجی ،طبیعات ،سول ، میکینکل ، ٹیکسٹائلز ، آٹوموبائلز اور دھات کاری کے شعبے شامل ہیں ۔جے پی او ٹکنالوجی کے تمام شعبوں میں درخواستیں وصول کرسکتا ہے ۔
پی پی ایچ پروگرام کے نتیجے میں بھارت کا آئی پی آفس مندرجہ ذیل فوائد حاصل کرسکتا ہے :
- پیٹنٹ درخواستوں کو نمٹانے کے لئے وقت میں کمی ۔
- پیٹنٹ درخواستوں کے زیر التوا ہونے میں کمی ۔
- پیٹنٹ درخواستوں کی تحقیق اور جانچ پڑتال کے معیار میں بہتری ۔
- بھارت کے سرمایہ کاروں کے لئے جن میں ایم ایس ایم ایز اور اسٹارٹ اپس بھی شامل ہیں ، یہ موقع کہ جاپان میں ان کی پیٹنٹ درخواستوں کی جانچ پڑتال کے کام میں تیزی پیدا ہوجائے ۔
مستقبل میں اس پروگرام کی مدت میں توسیع کی جاسکتی ہے ،جس کا فیصلہ کامرس اور صنعت کی وزارت کرے گی۔ پیٹنٹ دفاتر اس پروگرام پر عمل درآمد کے سلسلے میں رہنما خطوط خود مرتب کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5245
(
کوئلے کی وزارت
آزادی کا امرت مہوتسو جشن کے تحت بھارت کوکنگ کول لمیٹڈ  کے ذریعہ کی گئی ماحولیاتی پہل قدمیاں
نئی دہلی، 24 اگست 2021:
وزارت کوئلہ کے ذریعہ ملک بھر میں کوئلہ کی کانوں اور اس کے آس پاس کے علاقوں میں حال ہی میں شروع کیے گئے ملک گیر ورکشاروپن ابھیان۔2021 کے تحت کول انڈیا لمیٹڈ  کے ماتحت ادارے بھارت کوکنگ کول لمیٹڈ  نے بھی اپنی عمارتوں میں پودے لگانے کا ایک بڑا پروگرام شروع کیا ہے۔ اس مہم کا اہتمام امرت مہوتسو جشن کے حصے کے طور پر کیا گیا ہے۔
پروگرام کے تحت بھارت کوکنگ کول لمیٹڈ کے مختلف علاقوں کی کانوں اور دھات کی واشریز میں 5225 لوگوں نے حصہ لیا۔
چیف وجیلانس افسر، کماری انیمیش؛ ڈائرکٹر  آپریشن، جناب چنچل گوسوامی؛ ڈائرکٹر  جناب پی وی کے ایم راؤ اور مختلف جنرل منیجر حضرات/صدر دفاتر کے سربراہان نے پروگرام میں حصہ لیا اور دفتر کی عمارت کے چاروں طرف مختلف اقسام کے پودے لگائے۔ ڈائرکٹر  نے آن لائن طریقے سے پروگرام میں حصہ لیا۔ ایم ٹی ہسپتال میں بھی بندوبست کیا گیا اور مینجمنٹ میں تربیت حاصل کر رہے افراد نے بھی فعال طور پر مہم میں حصہ لیا۔ دھنباد علاقے کے معززین کی موجودگی میں بی سی سی ایل کے 58 مقامات پر 17570 پودے لگائے گئے اور 16500 دیگر پودے دیہی افراد کے درمیان تقسیم کیے گئے۔
کووِڈ۔19 پروٹوکول کو یقینی بنانے کے لئے 58 پلانٹیشن مقامات میں سے بیشتر مقامات کو لائیو ویڈیو کانفرنسنگ کے توسط سے اصل تقریب سے جوڑا گیا تھا۔
نائب صدر جمہوریہ ہند کا سکریٹریٹ
باعث تحریک، باعث ترغیب اور تبدیلی کے مرکز بنیں: نائب صدر جمہوریہ کی آئی اے ایس افسران کو تلقین
نائب صدر جمہوریہ نے سول سروینٹ حضرات کو شائستگی، نیک نیتی اور فراخ دلی کے ساتھ اپنے طرز عمل کی مثال پیش کرنے کے لیے کہا
نائب صدر جمہوریہ کا کہنا ہے کہ آج ایک ایسا طریقہ کار موجود ہے جس میں قانون کی حکمرانی، احتساب اور شفافیت رہنما اصول ہیں
نائب صدر جمہوریہ نے انڈین ایڈمنسٹریٹو سروس کے 2021 بیچ کے افسران سے خطاب کیا
نائب صدر جمہوریہ جناب جگدیپ دھنکڑ نے آج نوجوان سول سروینٹ حضرات پر زور دیا کہ وہ اپنے کردار کی انجام دہی میں شائستگی، نیک نیتی اور کشادہ دلی کے ذریعہ اپنے طرز عمل کی مثال پیش کریں۔ اس بات پر زور دیتے ہوئے کہ معاشرے پر ان کے نہ مٹنے والے اثرات ہوں گے، نائب صدر نے کہا کہ وہ ’’باعث تحریک، باعث ترغیب اور تبدیلی کا مرکز‘‘ بنیں کیونکہ شہری انہیں رول ماڈل کے طور پر دیکھیں گے۔
آج اُپ راشٹرپتی نواس میں انڈین ایڈمنسٹریٹو سروس کے 2021 بیچ کے زیر تربیت افسران سے خطاب کرتے ہوئے نائب صدر جمہوریہ نے اس بات پر زور دیا کہ وہ ایک ایسے موڑ پر پبلک سروس میں داخل ہو رہے ہیں جب ملک تبدیلی کے دور سے گزر رہا ہے۔ قومی ترقی کے لیے اہم انسانی وسائل کے طور پر سرکاری ملازمین کی اہمیت کو اجاگر کرتے ہوئے، انہوں نے زور دیا کہ امرت کال میں ان کا تعاون اہم ثابت ہوگا۔
ملک میں رائج سرکاری پہل قدمیوں کے نفاذ کے ایکو نظام کی ستائش کرتے ہوئے نائب صدر جمہوریہ نے کہا کہ اس موجودہ منظرنامے میں ہر نوجوان اپنے خوابوں اور خواہشات کو پورا کر سکتا ہے۔ انہوں نے کئی مرتبہ کی کوششوں کے بعد ناری شکتی وندن ادھی نیئم کی منظوری، اور چاند کے قطب جنوبی میں چندریان 3 کی کامیاب لینڈنگ جیسی ملک کی حالیہ کامیابوں کی جانب بھی توجہ مبذول کروائی۔
افسران کو ’’بھارت @ 2047 کے پیدل سپاہی‘‘ قرار دیتے ہوئے، انہوں نے اس امر پر زور دیا کہ طرز حکمرانی اور فیصلہ سازی میں حصہ لے کر، وہ وسیع تر عالمی فلاح و بہبود کے لیے اپنی مادر وطن کی خدمت کریں گے۔
اس بات کا ذکر کرتے ہوئے کہ ایک وقت تھا جب بدعنوانی عام تھی، نائب صدر جمہوریہ نے کہا کہ ’’اقتدار کے گلیاروں کو اقتدار کے دلالوں سے پاک کر دیا گیا ہے۔‘‘ انہوں نے اس بات پر زور دیا کہ آج افسران کے پاس ایک ایسا طریقہ کار موجود ہے جس میں قانون کی حکمرانی، جوابدہی اور شفافیت رہنما اصول ہیں،جو انہیں وسیع تر عوامی بھلائی کے لیے مؤثر طریقے سے خدمات بہم رسانی کے قابل بنائیں گے۔
نائب صدر جمہوریہ کے سکریٹری جناب سنیل کمار گپتا، عملہ اور تربیت کے محکمے  کی سکریٹری محترمہ ایس رادھا چوہان، ایڈیشنل سکریٹری جناب راہل سنگھ اور دیگر سینئر افسران بھی اس تقریب کے دوران موجود تھے۔
بھاری صنعتوں کی وزارت
سرکاری سیکٹر کے اداروں کے مابین ٹکنالوجی کا فرق
نئی دہلی10 جولائی ۔ بھارتی صنعتوں اور سرکاری سیکٹر کے اداروں کےوزیر جناب اروند گنپت ساونت نے لوک سبھا میں ایک سوال کے تحریری جواب میں بتایا کہ حکومت نے سرکاری سیکٹر کےاداروں  کے لئے مہارتنا ، نورتنا اور منی رتنا اسکیم پر عمل کیا ہے ،جس کے تحت ان اداروں کو یہ اختیار دیا گیا ہے کہ وہ اور معاملات کے ساتھ ساتھ حکومت کے رہنما خطوط کے مطابق ٹکنالوجی اورجانکاری کی خریداری کے ذریعہ ٹکنالوجی کےمشترکہ منصوبوں یا اسٹریٹجک اتحادوں میں شامل ہوں۔ اس کے علاوہ سی پی ایس ایز کےلئے مفاہمت ناموں کے میمورنڈم کے تحت آر اینڈ ڈی جدید کاری اور ٹکنالوجی کا درجہ بڑھائے جانے کو بھی اس میں شامل کیا گیا ہے۔
تمام سرکاری سیکٹر کے ادارے متعلقہ وزارت / محکمے کی انتظامیہ عمل داری کے تحت کام کرتے ہیں۔ کسی سرکاری ملکیت کے ادارے کا بورڈ آف ڈائریکٹر س متعلقہ ادارے کی کارکردگی کا مسلسل جائزہ لینےکا ذمہ دار ہوتا ہے اور اس کی یہ بھی ذمہ داری ہے کہ وہ کمپنی کی پیداوار / پیداواریت بڑھانے کے لئے کئے جانے والے اقدامات کافیصلہ کرے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2990
(Visitor Counter : 34
صحت اور خاندانی بہبود کی وزارت
کو وڈ- 19 سے متعلق تازہ معلومات
نئی دہلی ، 23 جون ، 2021 :
بھارت نے پچھلے 24 گھنٹے کے دوران 54 لاکھ 24 ہزار ویکسین کے ٹیکےلگائے ہیں ۔
ملک گیر ٹیکہ کاری مہم کے تحت اب تک 29 کروڑ 46 لاکھ لوگوں کو ویکسین ٹیکے لگائے گئے ہیں ۔
گذشتہ 24 گھنٹے کے دوران بھارت میں 50 ہزار 848 نئے معاملات کی اطلاع ہے۔
بھارت میں زیر علاج مریضوں کی تعداد کم ہو کر 643194 ہو گئی ہے۔ جو 82 دنوں میں سب سے کم ہے۔
ملک بھر میں اب تک کل 28994855 افراد شفایاب ہو چکے ہیں ۔
پچھلے 24 گھنٹے کے دوران 68 ہزار 817 مریض شفایاب ہو ئے ہیں ۔
مسلسل41 ویں دن یومیہ شفایاب ہونے والوں کی تعداد نئے معاملات سے کم ہے۔
شفایابی کی شرح بڑھ کر 96 اعشاریہ پانچ چھ فیصد ہو گئی ہے۔
متاثر پائے جانے والے افراد کی ہفتہ وار شرح 5 فیصد سے بھی کم رہی اور فی الحال یہ 3 اعشاریہ12 فیصد ہے۔
مسلسل 16 ویں دن متاثرہ معاملات کی یومیہ شرح پانچ فیصد سے بھی کم 2 اعشاریہ چھ سات فیصد رہی ۔
جانچ کی صلاحیت میں بھی قابل لحاذ اضافہ ہوا ہے اور اب تک کل 39 کروڑ 59 لاکھ سے زیادہ نمونوں کی جانچ کی جا چکی ہے۔
وزیراعظم کا دفتر
بیساکھی کے موقع پر عوام کو وزیراعظم کی مبارکباد
نئی دہلی، 13اپریل2020،وزیراعظم جناب نریندر مودی نے بیساکھی کے موقع پر عوام کو مبارکباد پیش کی ہے۔
وزیراعظم نے اپنے پیغام میں کہا ہے کہ بیساکھی کے مقدس موقع پر ہم وطنو کو بہت بہت نیک تمنائیں۔نئی امنگوں سے مربوط یہ تیوہار سبھی کی زندگی میں نئی توانائی اور نئے جوش کا جذبہ جگائے۔
شہری ہوابازی کی وزارت
پورٹ بلیئر ایئرپورٹ کو اکتوبر 2022 تک نئی ٹرمینل بلڈنگ مل جائے گی
منصوبے کی تخمینہ جاتی لاگت تقریباً 707.73 کروڑ روپے ہے
منصوبے کی تکمیل کے بعد فی گھنٹہ 1200 مسافروں اور سالانہ 40 لاکھ مسافروں کو نمٹا جا سکے گا
انڈمان اور نکوبار کے قدیم جزائر کے گیٹ وے، ویر ساورکر بین الاقوامی ہوائی اڈے، پورٹ بلیئر میں جلد ہی ایک نئی ٹرمینل عمارت بننے جا رہی ہے۔ مسافروں کی آمدورفت میں اضافے کو دیکھتے ہوئے، ایئرپورٹس اتھارٹی آف انڈیا نے تقریباً 707.73 کروڑ روپے کی تخمینہ جاتی لاگت سے نئی مربوط ٹرمینل بلڈنگ کی تعمیر کا کام شروع کیا ہے۔
40,837 مربع میٹر کے کل تعمیر شدہ رقبے کے ساتھ، نئی ٹرمینل عمارت چوٹی کے اوقات میں 1200 مسافروں اور سالانہ تقریباً 40 لاکھ مسافروں کو ہینڈل کرنے کے قابل ہوگی۔ زیریں منزل کو دور دراز آمد، بس لاؤنج اور سروس ایریا کے طور پر استعمال کیا جائے گا، اوپری گراؤنڈ فلور کو مسافروں کی روانگی اور آمد کے لیے ٹرمینل عمارت تک رسائی کے لیے اور پہلی منزل کو بین الاقوامی مسافروں کے لیے سیکیورٹی ہولڈ ایریا  کے طور پر استعمال کیا جائے گا۔
فطرت سے متاثر ہو کر، ٹرمینل کا ڈیزائن ایک خول کی شکل کا ڈھانچہ ہے جس میں سمندر اور جزیروں کو دکھایا گیا ہے۔ نئی ٹرمینل بلڈنگ ایک بڑے اسپین  اسٹرکچرل اسٹیل فریم والی عمارت ہے جس کے چاروں طرف ایلومینیم شیٹ کی چھت اور کیبل نیٹ گلیزنگ فراہم کی گئی ہے۔ پورے ٹرمینل میں دن میں 12 گھنٹے کے لیے 100 فیصد قدرتی روشنی بھی ہوگی جو چھت کے ساتھ اسکائی لائٹس کے ذریعے حاصل کی جائے گی۔ ۔ عالمی معیار کی عمارت 28 چیک ان کاؤنٹرز، تین مسافروں کے بورڈنگ پل اور چار کنویئر بیلٹس سے لیس ہوگی۔ ہوائی اڈے کے سٹی سائیڈ ایریا کو بھی تیار کیا جائے گا جس میں لینڈ سکیپنگ کے ساتھ کار، ٹیکسی اور بسوں کے لیے پارکنگ کی مناسب سہولیات ہوں گی۔
اضافی ایپرن ایریا کی تعمیر کا کام بھی جاری ہے جس سے ہوائی جہاز کی پارکنگ کے لیے چار اضافی بیز شامل ہوں گی۔ پروجیکٹ کا 80فیصد سے زیادہ کام مکمل ہو چکا ہے اور ترقیاتی پروجیکٹ کو اکتوبر 2022 تک مکمل کرنے کا ہدف ہے۔
نئی ٹرمینل عمارت کے فعال ہونے سے سیاحت کی صنعت کو فروغ ملے گا اور اس طرح خطے کی معیشت میں بہتری آئے گی۔ بڑھتا ہوا رابطہ نہ صرف مقامی کمیونٹی کے لیے روزگار کے نئے مواقع پیدا کرے گا بلکہ بہتر تعلیمی اور طبی تک رسائی بھی فراہم کرے گا۔
کام جاری ہے ۔سٹی سائیڈ ویو
شماریات اور پروگرام کے نفاذ کی وزارت
ہندوستان میں پے رول رپورٹنگ۔ ایک باقاعدہ روزگار کانظریہ
نئی دہلی،25ستمبر ۔اعداد وشمار اور پروگرام نفاذ کی وزارت کے قومی اعداد وشمار دفتر نے مختلف پہلوؤں/ جہتوں میں ترقی کاجائزہ لینے کی غرض سے چنندہ سرکاری ایجنسیوں کے پاس دستیاب انتظامیہ سے متعلق ریکارڈس کی بنیاد پر ستمبر 2017 سے جولائی، 2019 کے عرصے کااحاطہ کرتے ہوئے ملک میں روزگار کے آؤٹ لک پرایک پریس نوٹ جاری کیا ہے۔ اس سے متعلق تفصیلات کا ضمیمہ منسلک ہے۔
یہاں کلک کرکے روزگار سے متعلق آؤٹ لک کی تفصیلات کے تجزیہ کو دیکھاجاسکتا ہے۔
نوجوانوں کے امور اور کھیل کود کی وزارت
عالمی ادارۂ صحت نے فٹنس کا ڈوز آدھا گھنٹہ روز مہم کے لئے بھارت کی ستائش کی؛ سبھی شعبوں کے مشاہیر نے تحریک کو حمایت دی
نئی دہلی، 10 /دسمبر 2020 ۔ وزیر اعظم جناب نریندر مودی کے ذریعے سبھی بھارتیوں کے لئے کی گئی فٹنس کا ڈوز آدھا گھنٹہ روز مہم کی اپیل کی عالمی ادارۂ صحت  نے ستائش کی ہے۔ ڈبلیو ایچ او ایک ٹوئیٹ پیغام میں کہا ہے کہ ’’ڈبلیو ایچ او فٹنس کا ڈوز آدھا گھنٹہ روز مہم کے توسط سے جسمانی سرگرمیوں کو فروغ دینے کے لئے بھارت کے اقدام کی ستائش کی ہے۔‘‘
نوجوانوں کے امور اور کھیل کود کے مرکزی وزیر جناب کرن رجیجیو کے ذریعے یکم دسمبر کو ملک گیر فٹ انڈیا تحریک کے ایک جزو کے طور پر شروع کی گئی مہم کو مختلف شعبوں سے تعلق رکھنے والی اہم شخصیات و مشاہیر کی حمایت ملی ہے۔ بالی ووڈ کے فنکار، کھلاڑی، مصنفین، ڈاکٹر، فٹنس انفلوئینسر سمیت متعدد مشاہیر نے جوش و خروش کے ساتھ بھارتیوں سے ہر دن 30 منٹ کے فٹنس کے بنیادی اصول پر عمل کرنے کی درخواست کی ہے۔
عالمی بیڈمنٹن چمپئن اور اولمپک میں تمغہ جیتنے والی پی وی سندھو نے اپنے ٹوئیٹ پیغام میں کہا ’’فٹنس میری زندگی کا بہت بڑا حصہ ہے اور اس عظیم تحریک کے لئے سبھی کو ایک ساتھ آنے اور متحد ہونے کا موقع ہے۔‘‘
مصنف چیتن بھگت نے کہا کہ کسی کی فٹنس کا زندگی میں قوت مدافعت، ذہنی کیفیت، صحت اور بحیثیت مجموعی خیریت و عافیت پر گہرا اثر پڑتا ہے۔ اور اس طرح یہ ایک عظیم مہم ہے جس سے ہم سبھی جڑسکتے ہیں۔
لائف اسٹائل اور حفظان صحت کے ماہر لیوک کوٹنہو نے وزیر اعظم کے خیالات پر اتفاق کا اظہار کرتے ہوئے کہا ہے کہ ’’دن میں صرف 30 منٹ کے لئے فٹنس کے لئے کام کرنا آپ کی فٹنس اور صحت کی سبھی سطحوں میں تعاون دینے میں ایک طویل راستہ طے کرسکتا ہے۔ مجھے اس شاندار پہل کا حصہ بنانے کے لئے نریندر مودی اور کرن رجیجیو کو بہت بہت مبارکباد۔‘‘
آئی ایس ایس ایف ورلڈ کپ میں سونے کا تمغہ جیتنے والی نشانہ باز اپوروی چنڈیلا نے بھی وزیراعظم کے خیال کی تائید کی اور ٹوئیٹ پیغام میں کہا ’’آج کچھ ایسا کریں کہ آپ کا مستقبل خود آپ کا شکریہ ادا کرے!! روزانہ کم از کم 30 منٹ کی ورزش آپ کے جسم، دماغ اور روح میں نئی مثبت تبدیلی لاسکتی ہے۔ #نیو انڈیا فٹ انڈیا # فٹ انڈیا موومنٹ۔‘‘
وزیر اعظم کی اپیل کے ساتھ دوبار اولمپک میں کانسے کا تمغہ جیتنے والے پہلوان سشیل کمار، اولمپک میں کانسے کا تمغہ جیتنے والے نشانہ باز گگن نارنگ، بھارت کے سابق کرکٹر سریش رینا، پیرالمپک میں چاندی کا تمغہ جیتنے والی دیپا ملک، ایتھلیٹ ہیما داس، دولت مشترکہ کھیل میں سونے کا تمغہ جیتنے والی منیکا بترا، اداکار انل کپور بھی شامل ہوئے۔ ٹیلی ویژن اداکارہ سومیا ٹنڈن، کرکٹر میتالی راج، دولت مشترکہ کھیل میں چاندی کا تمغہ جیتنے والے منیش کوشک، مصنف چیتن بھگت سمیت کئی دیگر معروف ہستیوں نے بھی وزیر اعظم کی اس اپیل کی حمایت اور تائید کی۔
نیتی آیوگ
نیتی آیوگ کی طرف سے انڈیا انرجی ڈیش بورڈس  کی شروعات
نئی دہلی ،11مارچ ، 2021، انڈیا انرجی ڈیش بورڈ ورژن 2.0 کی شروعات ڈاکٹر راجیو کمار ، ڈاکٹر وی کے سارسوت ، جناب امیتابھ کانت  اور ڈاکٹر راکیش سروال  کے ذریعے کی گئی۔ کوئلے کی وزارت ، بجلی کی وزارت، پیٹرولیم اور قدرتی گیس کی وزارت نیز نئی اور قابل تجدید توانائی کی وزارت کے سکریٹریوں نے اس تقریب میں شرکت کی۔
انڈیا انرجی ڈیش بورڈس  ملک کے لیے توانائی سے متعلق ڈاٹا تک ایک ہی جگہ سے رسائی فراہم کرنے کی ایک کوشش ہے۔ سینٹرل الیکٹری سٹی اتھارٹی، کول کنٹرولر آرگنائیزیشن اور پیٹرولیم اور قدرتی گیس کی وزارت کی طرف سے شائع کردہ / فراہم کردہ توانائی سے متعلق ڈاٹا ڈیش بورڈس میں جمع کیا جاتا ہے۔ نیتی آیوگ نے ورژن 1.0 کی مئی 2017 میں شروعات کی تھی۔
انڈیا انرجی ڈیش بورڈس کے بہتر کردہ ورژن 2.0 کی خصوصیات اس طرح ہیں:
- آئی ای ڈی مالی سال 2005-06 سے مالی سال 2019-20 تک کا ڈاٹا فراہم کرتا ہے۔
- اضافہ شدہ ڈاٹا ڈاؤن لوڈ – یہ ڈاٹا کو آسان اسپریڈ شیٹ فارمیٹ میں زیادہ صفائی اور واضح طریقے پر ڈاؤن لوڈ کرنے کی صلاحیت رکھتا ہے۔
- آئی ای ڈی سال میں کئی مرتبہ بھی ڈاٹا فراہم کرتاہے۔ ان میں ماہانہ ڈاٹا اور بعض پورٹل کی طرف سے جن کی دیکھ بھال سرکاری ایجنسیاں کرتی ہیں اے پی آئی سے وابستہ ڈاٹا بھی شامل ہے۔ یہ ماہانہ ڈاٹا ماہانہ رپورٹوں سے جمع کیا جاتا ہے جو بجلی، پیٹرولیم اور قدرتی گیس کے شعبوں کے لیے باقاعدہ شائع کی جاتی ہیں۔ اے پی آئی سے وابستہ ڈاٹا سوبھاگیہ، اجالا،پراپتی اور ودیت پراواہ سے پورٹل میں جمع کیا جاتاہے۔
- توانائی ڈاٹا استعمال کرنے والے طبقے کی طرف سے ایک ’فیڈ بیک اور سجیشنس‘ فورم قائم کیا گیا ہے۔
- آئی ای ڈی کی وقتاً فوقتاً حاصل ہونے والی معلومات کے بندوبست کے لیے ایک نیم خودکار ورک فلو/ ایشو ٹریکنگ سسٹم قائم کیا گیا ہے۔ یہ ورک فلو سسٹم ڈاٹا کی بنیادی جانچ پڑتال اور توثیق کا کام کرتاہے جس سے غلط ڈاٹا انٹری سے گریز کیا جاتا ہے۔
- بجلی کمپنیوں کا زائد ٹیکنیکل اور مالی ڈاٹا مہاراشٹر کی ریاست سے حاصل ہوتا ہے۔ ریگولیٹری ڈاٹا خاص طور پر ان علاقوں کے لیے ہوتا ہے جن میں سرکاری ملکیت کی ترسیلی کمپنی ایم ایس ای ڈی سی ایل کو جمع کیا گیا ہے۔ ڈیش بورڈس میں مستقبل میں دیگر ریاستوں کو بھی شامل کیا جائے گا۔
ڈاکٹر راجیو کمار، وائس چیئرمین، نیتی آیوگ نے آئی ای ڈی کی شروعات کرتے ہوئے کہا ’’آئی ای ڈی ملک کا ایک مرکزی انرجی ڈاٹا بیس قائم کرنے کی کوشش ہے۔ قابل تجدید توانائی اور دیگر بہت سی نئی توانائی ٹیکنالوجیوں کے سامنے آنے سے توانائی کی سپلائی اور مانگ کے شعبے اب اور زیادہ اہم ہوگئے ہیں۔ ہمیں کل کی دیر پا ترقی کے لیے آج کے مواقع سے فائدہ اٹھانا ہوگا‘‘۔
ڈاکٹر بی کے سارسوت، ممبر، نیتی آیوگ نے کہا کہ قابل بھروسہ اور زبردست انرجی ڈاٹا پالیسی سازی اور سرمایہ کاری کے فیصلوں کے لیے بہت اہمیت رکھتا ہے۔ انھوں نے کہا ’’توانائی کی تمام وزارتوں کا ایک مضبوط بین وزارتی تعاون منصوبہ بندی اور پالیسی پر عملدرآمد کے لیے ضروری ہے۔ ا ٓئی ای ڈی بھارت کے لیے ایک جامع ، کھلا اور آسانی سے قابل رسائی توانائی ڈاٹا پورٹل کی تعمیر کے لیے بنیادی قدم کی حیثیت رکھتا ہے‘‘۔
جناب امیتابھ کانت، سی ای او، نیتی آیوگ نے کہا ہم آہستہ آہستہ ایک ایسے دور کی طرف بڑھ رہے ہیں جہاں بڑا ڈاٹا نقطہ اختتام نہیں بلکہ نقطہ آغاز ثابت ہوگا۔ اس طرح سے آئی ای ڈی ایک بڑے ستون کی حیثیت اختیار کرے گا جس کے تحت بھارت میں توانائی سے متعلق زبردست فیصلے کئے جاسکیں گے۔
انڈیا انرجی ڈیش بورڈس تک www.niti.gov.in/edmکے ذریعے رسائی حاصل کی جاسکتی ہے۔
ریلوے کی وزارت
مشن ریل کرم یوگی کے تحت 51 ہزار سے زیادہ فرنٹ لائن ریلوے اسٹاف کو تربیت دی گئی
مشن ریل کرم یوگی کے تحت 51 ہزار سے زیادہ فرنٹ لائن ریلوے اسٹاف کو تربیت دی گئی۔ان ملازمین کو ’ماسٹر ٹرینرز‘نے تربیت دی، جن کو ریلوے کی وزارت کے تحت کام کرنے والے ایک سنٹرلائزڈ انسٹی ٹیوٹ انڈین ریلویز انسٹی ٹیوٹ آف ٹرانسپورٹ منیجمنٹ  میں تربیت دی گئی ہے۔
آئی آر آئی ٹی ایم میں ماسٹر ٹرینرز کی تر بیت 28 فروری 2022 سے شروع ہوئی تھی۔ انڈین ریلویز انسٹی ٹیوٹ آف ٹرانسپورٹ منیجمنٹ  کے ہر ایک بیچ میں مختلف زونز کی سات ڈویزنوں کے ماسٹر ٹرینر ہیں۔ اب تک 49 ڈویزنوں کے ماسٹر ٹرینرز کے 8 بیچیز کو کور کیا جا چکا ہے اور 8واں بیچ اس وقت آئی آر آئی ٹی ایم میں تربیت حاصل کر رہا ہے۔ یہ ماسٹر ٹرینرز پہلے ہی فیلڈ میں 51ہزار سے زیادہ فیلڈ ٹرینیز کو تربیت دے چکے ہیں۔
حکومت ہند نے دنیا کی ایک اہم ترین صلاحیت سازی پہل کے طور پر 20 ستمبر 2020 میں مشن کرم یوگی شروع کیا تھا۔ ریلوے کی وزارت نے سب سے پہلے وزیر اعظم کی سرکاری ملازمین کے رجحانات اور مہارت سیٹ میں تبدیلی کی اپیل پر عمل کیا تھا۔ تربیت فراہم کرانے کے مقصد سے موزوں متن اور آڈیو-ویژول مواد تیار کرنے کے واسطے صلاحیت سازی اور رویےّ میں تبدیلی کے ماہرین کی خدمات حاصل کی گئیں۔ اطلاعاتی ٹکنالوجی کے بہت زیادہ استعمال کوایک گیم چینجر کے طور پر لیا گیا ہے کیونکہ اس کے ذریعہ مانیٹرنگ اور اندازہء قدر کے سخت ضابطوں کو برقرار رکھتے ہوئے ’کسی بھی وقت، کسی بھی مقام پر اور کسی بھی ڈیوائس لرننگ ‘ کو یقینی بنایا جا سکتا ہے۔
پروجیکٹ کا ہدف 6 ماہ کی مدت میں تقریباً ایک لاکھ فرنٹ لائن ریلوے اسٹاف کو تربیت فراہم کرانےکا ہے ۔مشن ریل کرم یوگی کا مقصد شہریوں پر مرکوز تربیت فراہم کراتے ہوئے ان فرنٹ لائن ملازمین کے مقطہء نظر میں تبدیلی کرنا ہے، پہلے ان کے اندر ’خدمت کرنے کی منشا‘ کو فروغ دینے میں ان کی مدد کی جائے گی اس کے بعد ان میں ’خدمت کرنے کی صلاحیت‘ پیدا کی جائے گی۔ اس کو ریلوے ملازمین کی انفرادی کارکردگی کو بہتر بنانے کے ساتھ ساتھ تنظیم کی امیج کو ایک ذمہ دار اور با صلاحیت ادارے کے طور پر مستحکم کرنے کے لئے ڈیزائن کیا گیا ہے۔
ریلوے کی وزارت کے تحت کام کرنے والے ایک سنٹرلائزڈ ٹریننگ انسٹی ٹیوٹ انڈین ریلویز انسٹی ٹیوٹ آف ٹرانسپورٹ منیجمنٹ  میں ریلوے کی سبھی 68 ڈویزنوں کے ذریعہ نامزد کئے گئے ایک ہزار شناخت شدہ فرنٹ لائن ریلوے ملازمین کو ’ماسٹر ٹرینرز‘ کے طور پر تربیت دی جائے گی۔ اس کے بعد یہ ’ماسٹر ٹرینر‘ ایک معینہ مدت میں بقیہ ریلوے ملازمین کو تربیت دیں گے۔ تمام تربیت یافتہ ملازمین کا ایک جدید ترین ٹکنالوجی پلیٹ فارم کےذریعہ اندازہء قدر کیا جائےگا اور انہیں مناسب طریقے سے سر ٹیفکٹ دیا جائے گا۔ تیار کئے گئے کورس کے مشمولات کو آئندہ برسوں میں ریلوے اہلکاروں کی تربیت کے لئے حکومت ہند کے آن لائن تربیتی پلیٹ فارم آئی جی او ٹی پر بھی ڈالا جائے گا۔
۔۔۔۔۔۔۔۔۔۔۔
ش ح۔ا گ ۔ن ا۔
U-5050
(Visitor Counter : 59
وزارات ثقافت
ثقافت اورسیاحت کے وزیر مملکت  جناب پرہلاد سنگھ لال قلعہ واقع دلی میں آزاد ہند حکومت کے قیام کے 76ویں برس کی یادگاری تقریب میں شرکت کریں گے
نئیدہلی 21 اکتوبر۔ثقافت اورسیاحت کے وزیر مملکت  جناب پرہلاد سنگھ 21 اکتوبر 2019 کو لال قلعہ واقع دلی میں آزادہند حکومت کے قیام کی 76ویں سالگرہ تقریب میں شرکت کریں گے۔
اس اہم تاریخی واقعہ کی یادگاری تقریب کے دوران نیتا جی سبھاش آئی این اے ٹرسٹ کے سکریٹری جنرل جناب سنجے چودھری اور ثقافت کے سکریٹری جناب ارون گوئل اور اے ایس آئی کی ڈائریکٹرجنرل محترمہ اوشا شرما سمیت آزادہند فوج کے دیگر معمر اراکین بھی موجود رہیں گے۔
گزشتہ برس 21 اکتوبر 2018 کو ، وزیر اعظم جناب نریندر مودی نے ، لال قلعہ پر قومی پرچم لہرایا تھا اور نیتا جی سبھاش چندر بوس کے ذریعہ قائم کی گئی آزادہندحکومت کی 75 ویں سالگرہ کی یادگاری لوح کی رونمائی بھی کی تھی ۔ بعد ازاں 23 جنوری 2019 کو نیتا جی سبھاش چندر بوس کی 122ویں سالگرہ کے موقع پر وزیر اعظم نے لال قلعہ میں سبھاش چندر بوس میوزیم کا بھی افتتا ح کیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-4667
(Visitor Counter : 46